भामाशाह कार्ड बनवाने नहीं रहे लोग, खाली बैठे रहते हैं पार्षद
कोटा| भामाशाहकार्ड के लिए लगाए जा रहे शिविरों ने पार्षदों की हालत खराब कर दी है। हर वार्ड में दो से तीन दिन शिविर लग रहे हैं, जिसमें पार्षद को सुबह से शाम तक सत्यापन के लिए बैठना जरूरी होता है। हालत यह है कि लोगों के नहीं आने के बावजूद उन्हें पूरे समय बैठना पड़ता है। कम लोगों के कारण कुछ पार्षद इसे बीच में ही छोड़ जाते हैं। निगम के अधिकारी भी केवल कुछ समय के लिए ही पहुंच पाते हैं। पार्षदों ने निगम आयुक्त को सलाह दी है कि वार्ड में कैंप सेक्टर कार्यालय या आंबेडकर भवन में लगाए जाएं।
सोमवार को वार्ड 36 से 40 वार्ड में शिविर लगाए गए थे। इसमें तो अधिकारी पहुंच रहे पार्षद पूरे समय बैठ रहे। इसलिए इनकी उपयोगिता बेकार हो रही है। पार्षद बृजेश शर्मा नीटू ने उपायुक्त राजेश डागा को इनके औचित्य पर शिकायत दर्ज करवाई। उन्होंने कहा कि एक वार्ड में शिविर के दौरान एईएन, जेईएन, बाबू सहित अन्य कर्मचारी लगाए जाते हैं। पार्षद को भी पूरे समय बैठना होता है। इनमें लोगों की संख्या नाम मात्र होती है। इसलिए एक ही जगह पर यदि स्थायी शिविर लगा दिया जाए तो यह समस्या खत्म होगी, निगम अधिकारियों के समय की भी बचत होगी।
नगर निगम के भामाशाह कार्ड शिविरों में लोग कम रहे हैं।
hin_Deva hin_Deva hin_Deva hin_Deva